CELEX: 32011R0098
Language: bg
Date: 2011-02-03 00:00:00
Title: Регламент (ЕС) № 98/2011 на Комисията от 3 февруари 2011 година за изменение за 144-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

4.2.2011   
            
            
               BG
            
            
               Официален вестник на Европейския съюз
            
            
               L 30/29
            
         РЕГЛАМЕНТ (ЕС) № 98/2011 НА КОМИСИЯТА
   от 3 февруари 2011 година
   за изменение за 144-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7а, параграф 5 (2) от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 17 януари 2011 г. Комитетът по санкциите на Съвета за сигурност на ООН реши да внесе изменения в идентификационните данни на едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси. На 22 януари 2011 г. Комитетът по санкциите на Съвета за сигурност на ООН реши да извади две физически лица от този списък.
            
         
               (3)
            
            
               Поради това приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 февруари 2011 година.
      
         
            За Комисията
         
         Catherine ASHTON
         
            Заместник-председател
         
      
   
   
      (1)  ОВ L 139, 29.5.2002 г., стр. 9.
   
      (2)  Член 7а бе създаден с Регламент (ЕС) № 1286/2009 (ОВ L 346, 23.12.2009 г., стр. 42).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  (1)
               
               
                  В глава „Физически лица“ следният текст се заличава:
                  
                              а)
                           
                           
                              
                                 „Ali Mohamed Abdul Aziz Al Zar’ani Al Fakhiri (известен също като Ibn Al-Shaykh Al-Libi). Адрес: Ajdabiya, Либия. Дата на раждане: 1963 г. Други сведения: а) женен за Aliya al Adnan (от сирийска националност), б) задържан през 2001 г.“
                              
                           
                        
                              б)
                           
                           
                              Joko Pitono (известен също като а) Joko Pitoyo, б) Joko Pintono, в) Dulmatin, г) Dul Matin, д) Abdul Martin, е) Abdul Matin, ж) Amar Umar, з) Amar Usman, и) Anar Usman, й) Djoko Supriyanto, к) Jak Imron, л) Muktamar, м) Novarianto, н) Topel). Дата на раждане: a) 16.6.1970 г., б) 6.6.1970 г. Място на раждане: Petarukan village, Pemelang, Централна Ява, Индонезия. Националност: индонезиец.
                           
                        
            
                  (2)
               
               
                  Вписването „Tufail, Mohammed (известен още като Tufail, S.M.; известен още като Tufail, Sheik Mohammed); гражданство: пакистанско“ се заменя със следния текст:
                  „Mohammed Tufail (известен също като а) Tufail, S.M.; б) Tufail, Sheik Mohammed). Дата на раждане: 5.5.1930 г. Гражданство: пакистанско. Други сведения: Изпълнявал длъжността „директор“ в Ummah Tameer e-Nau (UTN). Дата на определянето, посочено в член 2а, параграф 4, буква б): 24.12.2001 г.“